তিন সিটি নির্বাচন সম্পর্কে এক লিখিত বক্তব্যে সুজন সম্পাদক বদিউল আলম বলেন, রাজশাহী ও সিলেট সিটি করপোরেশন নির্বাচনে খুলনার নির্বাচনের পুনরাবৃত্তি ঘটেছে। খুলনার নির্বাচনের প্রধান বৈশিষ্ট্য ছিল আইনশৃঙ্খলা রক্ষাকারী বাহিনীর সহায়তায় প্রধান প্রতিপক্ষকে মাঠছাড়া করা। বিএনপির পোলিং এজেন্টদের দায়িত্ব পালনে বাধা দেওয়া। নির্বাচনের দিন জোর-জবরদস্তি করা ও নির্বাচন কমিশনের নির্বিকার থাকা।